দেবু ভট্টাচার্য
দেবু ভট্টাচার্য (জন্ম: ১ আগস্ট, ১৯৩০ - মৃত্যু: ১৯৯৪) একজন বাংলাদেশী সঙ্গীতজ্ঞ। তিনি গীতিকার হিসেবে সঙ্গীতাঙ্গনে প্রবেশ করলেও পরবর্তীতে একজন নামকরা সুরকার ও সঙ্গীত পরিচালক হিসেব উপমহাদেশে সমাদৃত হন। তিনি মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। এছাড়াও লোকমান হোসেন ফকির-এর সাথে যৌথভাবে শ্রেষ্ঠ সঙ্গীত পরিচালক বিভাগে প্রথমবারের মত প্রদত্ত জাতীয় চলচ্চিত্র পুরস্কার অর্জন করেন।